03/04/2018 | Administración LocalMunicipal
A Pobra do Caramiñal
Acordo do prezo público pola asistencia a cursos de monitor de tempo libre libre

EDICTO Aprobada polo Pleno da Corporación, en sesión celebrada o día 22 de febreiro de 2018, a regulación do prezo público pola asistencia a cursos de monitor de tempo libre libre, procédese á súa publicación, de acordo co previsto no artigo 45.1 da Lei 39/2015, do 1 de outubro, do procedemento administrativo común das Administracións Públicas e artigo 70.2 da Lei 7/1985, do 2 de abril, Reguladora das Bases do Réxime Local. O que se fai público para xeral coñecemento, advertíndose de que dito acordo pon fin á vía administrativa, podéndose interpor contra o mesmo, con carácter previo e potestativo, recurso de reposición, ante o propio Pleno, no prazo dun mes contado a partir do día seguinte ao da publicación deste anuncio no BOLETÍN OFICIAL DA PROVINCIA DE A CORUÑA ou, alternativamente, recurso contencioso-administrativo ante os Xulgados do Contencioso-Administrativo, no prazo de dous meses desde a mesma. Todo iso en virtude do disposto nos artigos 52 da Lei 7/1985, do 2 de abril, Reguladora das Bases de Réxime Local; 123 e 124 da Lei 39/2015, do 1 de outubro, do Procedemento Administrativo Común das Administracións Públicas, e artigos 8 e 46.1 da Lei 29/1998, do 13 de xullo, Reguladora da Xurisdición Contencioso-Administrativa. Caso de interporse recurso de reposición, non se poderá interpor recurso contencioso-administrativo ata a resolución expresa daquel ou a súa desestimación presunta (artigo 123.2 da Lei 39/2015, do 1 de outubro). ACORDO REGULADOR DO PREZO PUBLICO POLA ASISTENCIA A CURSOS DE MONITOR DE TEMPO LIBRE ARTIGO 1.–FUNDAMENTO E NATUREZA. De conformidade co previsto nos artigos 127 e 41 a 47 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, este Concello establece o prezo público pola asistencia a cursos de monitor de tempo libre. ARTIGO 2.–CONCEPTO. O prezo público regulado neste acordo constitúe unha prestación patrimonial de carácter público que se satisfará polos usuarios que voluntariamente soliciten a prestación dos servizos ou a realización de actividades definidas no artigo 1. ARTIGO 3.–OBRIGADOS Ó PAGO. Están obrigados ó pago do prezo público as persoas físicas ou xurídicas que soliciten ou participen nas actividades enumeradas no artigo 1. ARTIGO 4.–CONTÍA. O prezo público esixirase de acordo co seguinte cadro de tarifas en función do número de alumnos que formalicen a preinscrición: ARTIGO 5.–OBRIGA DE PAGO E PRAZOS DE PAGO.1. A obriga de pago xurdirá con carácter xeral cando se solicite a reserva de praza na actividade ou, no seu defecto, se inicie a prestación dos servizos correspondentes. Non obstante, cando por causas non imputables ó demandante do servizo este non se prestase, procederase á devolución do importe efectivamente aboado.2.- Ao remate do período de preinscrición comunicarase aos alumnos preinscritos o importe do prezo público do curso, que se determinará de acordo co artigo 4. O prezo público aboarase en réxime de autoliquidación e depósito previo do mesmo, que deberá ser aboado cando se realice a matrícula no curso. En todo caso, non se iniciará a prestación do mesmo se non se realizou o depósito previo. ARTIGO 6.–PROCEDEMENTO DE APREMIO. As débedas por impago dos prezos contemplados no artigo 4 esixíranse polo procedemento de constrinximento de acordo co disposto nos artigos 10.1 e 46.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais. DISPOSICIÓN DERRADEIRA O presente acordo entrará en vigor o día seguinte da publicación no Boletín Oficial da Provincia.” A Pobra do Caramiñal, a 27 de marzo de 2018. O alcalde José Luís Piñeiro García